**LĪGUMS Nr.**

**par siltumenerģijas piegādi un lietošanu**

*[Līguma datums ir pēdējā pievienotā droša*

*elektroniskā paraksta un laika zīmoga datums / Rīgā, 20\_\_\_\_. gada \_\_\_\_. \_\_\_\_\_\_\_\_\_\_\_\_]*

 Akciju sabiedrība “RĪGAS SILTUMS” (turpmāk – **Piegādātājs**) un \_\_\_\_\_\_\_\_\_\_\_\_\_\_ (turpmāk – **Lietotājs)** turpmāk tekstā abi kopā/atsevišķi – **Puses/Puse**, pamatojoties uz Enerģētikas likuma un Ministru kabineta izdoto siltumenerģijas piegādes un lietošanas noteikumu nosacījumiem, noslēdz šādu līgumu (turpmāk – **Līgums**):

**Objekts:**

|  |  |
| --- | --- |
| **Adrese:** | *Adrese* |
| **Kadastra numurs:** | *0000 000 0000* |
| **Siltumapgādes zona**[[1]](#footnote-2) | ZONAS |
| **Īpašnieks:** |  |
| **Līguma puses:** | **Lietotājs** | **Piegādātājs** |
| **Uzņēmums/Vārds, Uzvārds:** | *Uzņēmums / Vārds,Uzvārds* | Akciju sabiedrība “RĪGAS SILTUMS” |
| **Likumīgais pārstāvis****(pilnvarotā persona):** | *Uzņēmums, Amats,**Vārds, Uzvārds:* | Amats, Vārds, Uzvārds |
| **Vienotais reģistrācijas Nr./****Personas kods** | *00000000000/ 000000-00000* | 40003286750 |
| **Pārstāvības pamats:** | *Statūti, pilnvara, u.c.* | Statūti, pilnvara, u.c. |
| **Juridiskā adrese/** **deklarētā dzīvesvieta:** | *Adrese* | Cēsu iela 3A, Rīga, LV – 1012 |
| **E-adrese:** |  | \_PRIVATE@40003286750 |
| **E-pasta adrese** **korespondencei:** |  | siltums@rs.lv ; |
| **Pasta adrese** **korespondencei:** |  | Cēsu iela 3A, Rīga, LV – 1012 |
| **Kontaktinformācija:** | *Vārds, Uzvārds, tālr., e-pasts* | Klientu palīdzības diennaktsbezmaksas tālrunis: **+371 80 000 090**Tīklu rajona Siltumtehniskā iecirkņa adrese:tālr.: e-pasts:  |

**Rēķina rekvizīti:**

|  |  |  |
| --- | --- | --- |
| **Uzņēmums/****Vārds, Uzvārds:** | *Uzņēmums / Vārds,Uzvārds* | Akciju sabiedrība “RĪGAS SILTUMS” |
| **Vienotais reģistrācijas Nr./****Personas kods:** | *00000000000/ 000000-00000* | 40003286750 |
| **PVN maksātāja Nr.:**  | *LV000000000000* | LV40003286750 |
| **Juridiskā adrese/ deklarētā dzīvesvieta:**  | *Adrese* | Cēsu iela 3A, Rīga, LV – 1012 |
| **Rēķina nosūtīšanas adrese[[2]](#footnote-3)** | *[elektroniski uz e-pastu vai pasta adrese]* | siltums@rs.lv |
| **Kredītiestādes rekvizīti:** | *Kredītiestāde*Norēķinu konts:*Konta Nr.**Kods:* | Luminor Bank AS Latvijas filiāleNorēķinu konts:LV18RIKO0002013025455Kods:RIKOLV2X |

1. **Līguma priekšmets**
	1. Piegādātājs apņemas piegādāt Lietotājam siltumenerģiju Objekta siltumapgādei, bet Lietotājs – veikt norēķinus par Objektam piegādāto siltumenerģiju saskaņā ar Līguma un tā pielikuma noteikumiem.
2. **Speciālie noteikumi**
	1. *Ja nav, norādīt – “nav”*
	2. *[Piegādātājs parakstot šo Līgumu vienojas ar Lietotāju par* ***izvēlas vajadzīgo norēķinu kārtību:*** *[xx metodiku].*
	3. *Piemērojot tiešo/netiešo norēķinu kārtību tiek ievēroti Līgumā un Līguma 1.pielikumā un 4.pielikumā noteiktie norēķinu kārtības noteikumi.]*
3. **Vispārīgie noteikumi**
	1. Līguma noteikumi paredz Līguma noslēgšanas, grozīšanas un izbeigšanas kārtību, siltumenerģijas piegādes un lietošanas noteikumus, kā arī norēķinu kārtību.
	2. Līgumā un tā pielikumos iekļautos noteikumus piemēro Pušu savstarpējās attiecībās, ja vien Puses rakstveidā nav vienojušās par citu noteikumu piemērošanu.
	3. Līguma 1. pielikumu “Siltumenerģijas piegādes un lietošanas noteikumi” (turpmāk – **Noteikumi**), izstrādā un apstiprina Piegādātājs. Pēc grozījumu izdarīšanas Noteikumos, Piegādātāja pienākums ir informēt Lietotāju par veiktajiem grozījumiem.
	4. Parakstot Līgumu Lietotājs apstiprina, ka ir iepazinies ar publicētajiem Noteikumiem (pieejami mājaslapā https://[www.rs.lv](http://www.rs.lv) ) un apņemas tos ievērot, kā arī turpmāk iepazīties ar to grozījumiem.
	5. Parakstot Līgumu Lietotājs piekrīt saņemt rēķinus uz Līgumā norādīto Lietotāja rēķinu nosūtīšanas adresi un apņemas veikt to apmaksu Līgumā un/vai rēķinā norādītajā termiņā. Piegādātāja elektroniski sagatavotais rēķins ir derīgs bez paraksta. Rēķini, kas nosūtīti uz Lietotāja e-pasta adresi rēķinu nosūtīšanai, uzskatāmi par piegādātiem to nosūtīšanas dienā. Rēķini, kas nosūtīti uz Lietotāja pasta adresi rēķinu saņemšanai uzskatāmi par piegādātiem 7. (septītajā) dienā pēc to nodošanas nosūtīšanai.

1. **Personas datu apstrāde**
	1. Puses apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	2. Piegādātāja kontaktinformācija fizisko personu datu aizsardzības jautājumos: e-pasts das@rs.lv. Piegādātājs personas datu apstrādi veic saskaņā ar Piegādātāja apstiprinātu Personas datu aizsardzības politiku, kas publicēta Piegādātāja mājaslapā <https://www.rs.lv>.
2. **Maksa par siltumenerģiju un norēķinu pamatnoteikumi**
	1. Piegādātājs pārdod siltumenerģiju Lietotājam atbilstoši Sabiedrisko pakalpojumu regulēšanas komisijas noteiktajam siltumenerģijas tarifam (turpmāk - **Tarifs**), kas publicēts Piegādātāja mājaslapā <https://www.rs.lv>. Pievienotās vērtības nodokļa likme (turpmāk - **PVN**) tiek piemērota saskaņā ar normatīvajos aktos noteikto kārtību un apjomu.
	2. Norēķini starp Piegādātāju un Lietotāju par piegādāto siltumenerģiju tiek veikti, pamatojoties uz Objekta siltumenerģijas skaitītāja (turpmāk – **SSK**) rādījumiem kalendārajā mēnesī (turpmāk - **Norēķinu periods**). SSK rādījumu nolasīšana, aprēķinu veikšana tiek veikta atbilstoši Līguma Noteikumu 7.sadaļas nosacījumiem.
	3. Ja SSK uzskaita divu un vairāku Objektu vai to vienību siltumenerģijas patēriņu vai par Objektā patērēto siltumenerģijas daudzumu jāpielieto atšķirīgas normatīvajos aktos noteiktās PVN likmes, Piegādātājs rēķinus izraksta saskaņā ar Lietotāja parakstīto pieteikumu par patērētā siltumenerģijas daudzuma procentuālo sadali. Pieteikumu par izmaiņām patērētā siltumenerģijas daudzuma procentuālajā sadalē Lietotājam jāiesniedz ne vēlāk kā līdz Norēķina periodam sekojošā mēneša 3. (trešajam) datumam.
	4. Rēķinu par Norēķina periodu Piegādātājs izraksta līdz Norēķinu periodam sekojošā mēneša 5. (piektajam) datumam. Rēķini tiek sagatavoti elektroniski ar norādi “Dokuments sagatavots elektroniski un ir derīgs bez paraksta”. Lietotājs veic rēķina apmaksu līdz Norēķina periodam sekojošā mēneša pēdējam datumam. Rēķina apmaksas datums ir naudas ienākšanas diena Piegādātāja kredītiestādes norēķinu kontā.
	5. Ja Lietotājs līdz Norēķina periodam sekojošā mēneša 15.datumam nav saņēmis rēķinu, Lietotājam ir pienākums sazināties ar Piegādātāju un informēt par rēķina nesaņemšanas faktu. Rēķina nesaņemšana neatbrīvo Lietotāju no pienākuma Līgumā noteiktajos termiņos norēķināties par tam piegādāto siltumenerģiju.
	6. Piegādātājs piemēro līgumsodu par rēķinu samaksas kavējumu 0,1% (nulle komats viens procents) apmērā no nesamaksātās rēķina summas par katru nokavēto dienu, bet ne vairāk kā 10% (desmit procenti) no nesamaksātās rēķina summas.
	7. Ja Lietotājam par iepriekšējiem Norēķinu periodiem ir parādsaistības, Piegādātājs tam samaksātās naudas summas piesaista šādi: vispirms vecākā pamatparāda segšanai, pēc tam – vecākā līgumsoda segšanai.
3. **Nepārvarama vara un saistību izpilde**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramu, ārkārtēja rakstura apstākļu dēļ, kuru darbība sākusies pēc Līguma stāšanās spēkā.
	2. Pie šādiem nepārvaramiem, ārkārtēja rakstura apstākļiem, kurus Puses nevarēja iepriekš ne paredzēt, ne novērst pieder dabas katastrofas (ugunsgrēki, plūdi, zemestrīces u.c.), sociālie konflikti (streiki, boikoti, militāras operācijas, blokāde, teroristu uzbrukumi u.c.), valsts vai pašvaldību institūciju pieņemtie lēmumi.
	3. Pusei, kura atsaucas uz nepārvaramas varas, ārkārtēja rakstura apstākļu darbību, par šādiem apstākļiem rakstveidā jāziņo otrai Pusei ne vēlāk kā 2 (divu) dienu laikā, skaitot no dienas, kurā šie apstākļi iestājušies, norādot nepārvaramās varas apstākļus un pamatojumu, to iestāšanās laiku un iespējamo izbeigšanos.
	4. Nepārvaramas varas apstākļu dēļ var tikt pārtraukta siltumenerģijas piegāde Objektam uz laiku līdz nepārvaramas varas apstākļu darbības beigām. Puses neatbild par Līguma saistību neizpildi vai nepienācīgu izpildi, ja tā cēlonis ir nepārvarama vara.
	5. Puses nekavējoties informē viena otru par apstākļiem, kas kavē šī Līguma pienācīgu izpildi.
4. **Līguma grozījumu un izbeigšanas nosacījumi**
	1. Piegādātājs, pamatojoties uz izmaiņām normatīvajos aktos, ir tiesīgs vienpusēji izdarīt izmaiņas Līgumā, tajā skaitā Noteikumos un tie kļūst par neatņemamu šī Līguma sastāvdaļu. Informācija par izmaiņām un/vai Līguma grozījumiem ir publiski pieejami vienu mēnesi iepriekš. Piegādātājs ir tiesīgs veikt Līguma grozījumus bez iepriekšējā brīdinājuma, ja Lietotājam tiek piemēroti labvēlīgāki nosacījumi , nodrošinot informācijas par grozījumiem nosūtīšanu Līgumā noteiktajā kārtībā.
	2. Līguma grozījumi un papildinājumi, izņemot Līguma 7.1. punktā minētie, ir veicami Pusēm rakstiski vienojoties, un tie stājas spēkā pēc to abpusējas parakstīšanas un kļūst par neatņemamu šī Līguma sastāvdaļu.
	3. Puses apņemas visas domstarpības, pretenzijas un strīdus risināt savstarpēju sarunu ceļā. Gadījumā, ja vienošanos panākt nav iespējams, strīdus izšķir tiesa.
	4. Jebkura Puse var izbeigt šo Līgumu, rakstiski informējot par to otru Pusi vismaz 30 (trīsdesmit) dienas iepriekš, ja tai, Līgumu pildot, rodas nesamērīgi zaudējumi. Pusei, kura atsaucas uz zaudējumiem, tas ir jāpierāda.
	5. Piegādātājs vienpusēji var izbeigt Līgumu, rakstveidā brīdinot par to Lietotāju:
		1. vismaz 30 (trīsdesmit) dienas pirms Līguma izbeigšanas, ja Lietotājs nepilda Līguma noteikumus un/vai normatīvo aktu prasības.
		2. 7 (septiņas) dienas pirms Līguma izbeigšanas, ja Objekts ir atsavināts.
	6. Lietotājs vienpusēji var izbeigt Līgumu, rakstveidā brīdinot par to Piegādātāju vismaz 30 (trīsdesmit) dienas pirms Līguma izbeigšanas un nokārtojot visas no Līguma izrietošās saistības ar Piegādātāju, ja:
		1. zudusi nepieciešamība Lietotāja Objektā saņemt Piegādātāja siltumenerģiju;
		2. Objekts tiks atsavināts;
		3. izpildītas Speciālajos noteikumos minētās saistības.
	7. Ja Lietotājs ir izmantojis Līgumā 7.6.punktā noteiktās tiesības, datumā, ar kuru Lietotājs izbeidz Līgumu, Lietotājam, pieaicinot Piegādātāja pārstāvi SSK rādījumu nolasīšanai, Piegādātāja īpašumā esošā SSK demontāžai akta par Objekta atslēgšanas fakta no siltumapgādes sastādīšanai un parakstīšanai, jāatslēdz Objekts no siltumapgādes.
5. **Pārējie noteikumi**
	1. Līgums stājas spēkā ar tā abpusējas parakstīšanas dienu.
	2. Ar šī Līguma spēkā stāšanās dienu spēku zaudē 20\_\_\_\_. gada \_\_\_ datumā noslēgtais līgums Nr. \_\_\_\_\_\_\_. Ar šo Līgumu tiek turpinātas ar iepriekš minēto līgumu nodibinātās saistības.
	3. [*Līgums ir sagatavots elektroniska dokumenta veidā un tiek parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. / Līgums sagatavots uz \_\_\_ lapām un parakstīts, divos eksemplāros, katrai Pusei pa vienam eksemplāram.*]
	4. Līgums ir saistošs Pušu juridiskajiem mantiniekiem (tiesību un saistību pārņēmējiem).
	5. Pusēm ir pienākums, 7 (septiņu) dienu laikā rakstiski, informēt otru Pusi par izmaiņām nosaukumā, kredītiestādes rekvizītu vai adreses, vai e-adreses un e-pasta adreses maiņu, par reorganizācijas vai likvidācijas uzsākšanu, par Objekta atsavināšanu, Lietotāja pilnvarotās personas(-u) maiņu, tiesiskās aizsardzības procesa vai ārpustiesas tiesiskās aizsardzības procesa pasludināšanu, kā arī ja tiek ierosināta lieta par Lietotāja maksātnespēju. Paziņošanas pienākuma neizpildes gadījumā Puse ir atbildīga par sekām, ko tā radījusi.
	6. Piegādātājs ir tiesīgs uzskatīt, ka visi paziņojumi Lietotājam, kas nosūtīti, t.sk. Lietotāja Likumīgajam pārstāvim (pilnvarotajai personai), šī Līguma ietvaros, ir Lietotāja saņemti.
	7. Līgumam tā noslēgšanas brīdī ir šādi pielikumi, kas ir Līguma neatņemama sastāvdaļa:
		1. Siltumenerģijas piegādes un lietošanas noteikumi (1.pielikums), pieejami mājaslapā [www.rs.lv](http://www.rs.lv).
		2. Siltumapgādei pieslēgto Objektu (to vienību) saraksts, maksimālā siltumslodze, tehniskie dati (2.pielikums).
		3. AS “RĪGAS SILTUMS” siltumapgādes sistēmas piederības robeža (3.pielikums).
		4. [Tiešo norēķinu kārtība un *Abonentu saraksts (4.pielikums*).]

|  |  |
| --- | --- |
| **Piegādātāja vārdā** | **Lietotāja vārdā** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *[V.Uzvārds, amats, paraksts]*  | *[Likumīgā pārstāvja amats, V.Uzvārds, paraksts]*  |

**2. pielikums**

Līgumam Nr.\_\_\_\_\_\_\_

**SILTUMAPGĀDEI PIESLĒGTO OBJEKTU (TO VIENĪBU) SARAKSTS, MAKSIMĀLĀ SILTUMSLODZE UN TEHNISKIE DATI**

Rīgā, *[dd.mm.gggg.]/ [Dokumenta datums ir pēdējā pievienotā drošā elektroniskā paraksta un laika zīmoga datums].*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. p/k | Adrese | Kadastra numurs | Būvtilpums (m3) | Platība (m2) | Temp. (C) | K.ū. patērētāju skaits  | K.ū. patēriņa norma (litri/ dienn.) | Maksimālā siltumslodze (MW) |
| apkure | karstais ūdens | ventilācija | Kopā |
|  |   |   |   |   |   |   |   |   |   |   |   |
| KOPĀ |   |   |   |   |   |   |   |   |   |   |

|  |  |
| --- | --- |
| **Piegādātāja vārdā** |  **Lietotāja vārdā** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *[V.Uzvārds, amats, paraksts]*  | *[Likumīgā pārstāvja amats, V.Uzvārds, paraksts]*  |

**3. pielikums**

Līgumam Nr.\_\_\_\_\_\_\_\_

**AS „RĪGAS SILTUMS” SILTUMAPGĀDES SISTĒMAS PIEDERĪBAS ROBEŽA**

**Objektam: Rīgā, \_\_\_\_\_\_\_\_\_\_\_\_\_\_\_\_\_\_\_**

Rīgā, *[dd.mm.gggg.]/ [Dokumenta datums ir pēdējā pievienotā drošā elektroniskā paraksta un laika zīmoga datums].*

**Piegādātāja** (AS „RĪGAS SILTUMS”) siltumapgādes sistēmas piederības robeža ir:

……………………………………………………………………………………………………………………….

……………………………………………………………………………………………………………………….

Piegādātājs atbild par tā īpašumā esošo siltumtīklu un siltumapgādes sistēmu ekspluatāciju un remontu līdz Piegādātāja (AS ”RĪGAS SILTUMS”) siltumapgādes sistēmas piederības robežai (sk. shēmu otrā pusē/nākamajā lapā). Lietotājs atbild par siltumtīklu, siltummezglu un ēku iekšējo sistēmu ekspluatāciju un remontu no Piegādātāja (AS ”RĪGAS SILTUMS”) siltumapgādes sistēmas piederības robežas.

|  |  |
| --- | --- |
| **Piegādātāja vārdā** | **Lietotāja vārdā** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *[V.Uzvārds, amats, paraksts]*  | *[Likumīgā pārstāvja amats, V.Uzvārds, paraksts]*  |

**4.pielikums**

Līgumam Nr.\_\_\_\_\_\_\_\_

**TIEŠO NORĒĶINU KĀRTĪBA**

1. Proporcionāli katra Abonenta apmaksājamai Objektam piegādātās siltumenerģijas Rēķina daļai, kas savukārt aprēķināta atbilstoši Lietotāja izvēlētajai Metodikai, par kuru vienojušās Puses, parakstot Līgumu, Piegādātājs izraksta Rēķinus- aprēķinus līdz Norēķinu periodam sekojošā mēneša 5. (piektajam) datumam, Rēķinus -aprēķinus Piegādātājs nosūta Abonentam uz aktuālajā Abonentu sarakstā norādīto Abonenta Rēķina-aprēķina nosūtīšanas adresi.
2. Abonents veic Rēķina - aprēķina apmaksu līdz Norēķina periodam sekojošā mēneša pēdējam datumam. Rēķina - aprēķina apmaksas datums ir naudas ienākšanas diena Piegādātāja kredītiestādes norēķinu kontā.
3. Ja Abonents līdz Norēķina periodam sekojošā mēneša 15.datumam nav saņēmis Rēķinu-aprēķinu, Abonentam ir pienākums sazināties ar Piegādātāju un informēt par Rēķina-aprēķina nesaņemšanas faktu. Rēķina-aprēķina nesaņemšana neatbrīvo Abonentu no pienākuma Līgumā noteiktajos termiņos norēķināties par tam piegādāto siltumenerģiju.
4. Abonents apmaksā Piegādātājam Rēķinu – aprēķinu sagatavošanas un apstrādāšanas izdevumus. Ja Abonents ir norādījis, ka vēlas saņemt Rēķinu-aprēķinu pa pastu, tas papildus Rēķinu – aprēķinu sagatavošanas un apstrādāšanas izmaksām sedz piegādes izmaksas atbilstoši aktuālajiem pasta izdevumiem. Informācija par Rēķinu – aprēķinu sagatavošanas un apstrādāšanas un piegādes izdevumiem tiek publicēta Piegādātāja mājaslapā [<https://www.rs.lv>](https://www.rs.lv). Informāciju par izmaiņām minētājos izdevumos Piegādātājs publicē mājaslapā vismaz 30 (trīsdesmit) dienas iepriekš.
5. Piegādātājs piemēro līgumsodu Abonentam par Rēķina-aprēķina un/vai Papildus rēķina samaksas kavējumu 0,1% (nulle komats viens procents) apmērā no nesamaksātās rēķina summas par katru nokavēto dienu, bet ne vairāk kā 10% (desmit procenti) no nesamaksātās rēķina summas.
6. Rēķini – aprēķini un vai/ Papildus rēķini ir sagatavoti elektroniski un derīgi bez paraksta.
7. Lietotājs nodrošina, ka:

7.1. Līdz Norēķinu periodam sekojošā mēneša 3. (trešajam) datumam tiek apkopotas un Piegādātāja noteiktajā formā (paraugs – Piegādātāja mājaslapā https://www.rs.lv) iesniegtas Piegādātājam šādas ziņas:

7.1.1. ūdens skaitītāja, kas uzstādīts pirms karstā ūdens siltummaiņa, rādījumus (m3);

7.1.2. Abonentu iesniegtos datus par karstā ūdens patēriņu un ūdens patēriņa aprēķinu katram īpašumam (m3);

7.1.3 apkures skaitītāja rādījumus (ja tāds ir uzstādīts) (MWh);

7.1.4. Abonentu iesniegtos datus par apkurei patērēto siltumenerģijas daudzumu, kas uzskaitīts ar īpašumā uzstādīto apkures siltumenerģijas skaitītāju, un patērētā siltumenerģijas daudzuma aprēķinu īpašuma apkurei, ja siltumenerģijas skaitītājs ir bojāts vai nav verificēts (MWh);

7.1.5. īpašumu, kas atslēgti no Objekta kopējās karstā ūdens padeves sistēmas, skaitu un atšifrējumu (īpašnieka (Abonenta) vārds, uzvārds, dzīvokļa īpašuma numurs);

7.1.6. patērētās siltumenerģijas daudzumu apkurei konkrētā Objekta īpašumā, kas sadalīts, pamatojoties uz alokatora datiem, t.sk. no apkures sistēmas atslēgtajiem īpašumiem (MWh);

7.1.7. īpašumu, kas ir atslēgti no Objekta kopējās apkures sistēmas, skaitu un atšifrējumu (īpašnieka (Abonenta) vārds, uzvārds, dzīvokļa īpašuma numurs, īpašuma platība);

7.1.8. koeficients no kopējā patērējamā siltumenerģijas daudzuma īpašumam, kas ir atslēgts no Objekta kopējās siltumapgādes sistēmas;

7.1.9. informācijas iesniegšanu Piegādātājam par PVN likmes piemērošanu Abonentam Rēķina – aprēķina sastādīšanai.

7.2. Normatīvajos aktos noteiktajā kārtībā tiek veikta Abonentu uzskaites mēraparātu verifikācija, nomaiņa, bojājumu un defektu novēršana.

7.3. Lietotāja pārziņā esošie kontroles un uzskaites mērinstrumenti atbilst normatīvajos aktos noteiktajām tehniskajām prasībām, un tie tiek savlaicīgi verificēti.

7.4. 5 (piecu) darba dienu laikā pēc Piegādātāja pieprasījuma Piegādātājam tiek izsniegta Objekta apsaimniekošanas/pārvaldīšanas līguma apliecināta kopija un/vai līguma, kas noslēgts ar pieprasījumā norādīto Abonentu, apliecinātā kopija. Ja kāds no iepriekš minētajiem līgumiem nav noslēgts, izsniedz rakstisku izziņu par to, ka tāds līgums nav noslēgts.

8. Ja Lietotājs nav nodrošinājis šīs kārtības 7.1. apakšpunktos minēto ziņu iesniegšanu, katra Abonenta apmaksājamā Rēķina daļa tiek noteikta proporcionāli katra Abonenta īpašumā, bet nedalītā īpašuma gadījumā – lietojumā esošai platībai.

9. Šīs kārtības 7.1. apakšpunktos un 12. punktā minētās ziņas tiek iesniegtas Piegādātājam:

9.1. nosūtot elektroniski Līguma sadaļā “Kontaktinformācija” norādīto e-pasta adresi;

9.2. nosūtot pa pastu uz Līguma sadaļā “Kontaktinformācija” norādīto adresi (ziņām jābūt saņemtām līdz šajā kārtībā noteiktajiem datumiem konkrētās informācijas saņemšanai);

9.3. personīgi Līguma sadaļā “Kontaktinformācija” norādītajā adresē un darba laikā.

10. Jebkuru Piegādātājam iesniegto ziņu patiesumu apliecina Lietotāja Likumīgā pārstāvja (pilnvarotās personas) vai Abonenta paraksts, pa e-pastu nosūtītām ziņām jābūt parakstītām ar drošu elektronisko parakstu.

11. Jebkuras Papildu rēķinos iekļautās Lietotājam aprēķinātās summas tiek sadalītas starp Abonentiem proporcionāli katra Abonenta apmaksājamai Rēķina daļai konkrētajā Norēķinu periodā.

12. Abonents nodrošina, ka Piegādātājam tiek iesniegta aktuālā informācija par izmaiņām Abonentu sarakstā Rēķinu – aprēķinu sastādīšanai.

|  |  |
| --- | --- |
| **Piegādātāja vārdā** |  **Lietotāja vārdā** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *[V.Uzvārds, amats, paraksts]*  | *[Likumīgā pārstāvja amats, V.Uzvārds, paraksts]* |

**OBJEKTA\_\_\_\_\_\_\_\_\_\_\_\_\_, RĪGĀ, ABONENTU SARAKSTS (PARAUGS)**

Rīgā, *[dd.mm.gggg.]/ [Dokumenta datums ir pēdējā pievienotā drošā elektroniskā paraksta un laika zīmoga datums].*

**Dzīvojamās telpas**

|  |  |  |  |  |  |  |
| --- | --- | --- | --- | --- | --- | --- |
| **Nr.p.****k.** | **Dzīvokļa Nr.** | **Dzīvokļa apkurināmā platība (m2)** | **Abonents****(Vārds, Uzvārds/****Firma)** | **Personas kods/****Vienotais reģistrācijas Nr.** | **Abonenta adrese Objektā** | **Abonenta Rēķina-aprēķina nosūtīšanas adrese (e-pasta vai pasta adrese)** |
|  |  |  |  |  |  |  |
|  |  |  |  |  |  |  |
| **KOPĀ** |  |  |

**Neapdzīvojamās telpas**

|  |  |  |  |  |  |  |
| --- | --- | --- | --- | --- | --- | --- |
| **Nr.p.****k.** | **Īpašuma apzīmējums** | **Īpašuma apkurināmā platība (m2)** | **Abonents****(Vārds, Uzvārds/****Firma)** | **Personas kods/****Vienotais reģistrācijas Nr.** | **Abonenta adrese Objektā** | **Abonenta Rēķina-aprēķina nosūtīšanas adrese (e-pasta vai pasta adrese)** |
|  |  |  |  |  |  |  |
|  |  |  |  |  |  |  |
| **KOPĀ** |  |  |

*Lietotāja vārdā*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*[Likumīgā pārstāvja amats, V.Uzvārds, paraksts]*

1. *Siltumapgādes zona atbilstoši* *“Siltumenerģijas piegādes un lietošanas noteikumi” noteiktajam.* [↑](#footnote-ref-2)
2. *Rēķina nosūtīšanai pa pastu tiek piemērota papildus maksa atbilstoši AS “RĪGAS SILTUMS” apstiprinātajam cenrādim, kas publicēts mājaslapā* [*www.rs.lv*](http://www.rs.lv)*.* [↑](#footnote-ref-3)